Vyfde leerling sterf in een week in Gauteng | Netwerk24
Vyfde leerling sterf in een week in Gauteng
08 Februarie 2020 20:02
’n Leerling in Gauteng is Vrydag deur ’n leerling van ’n ander hoërskool doodgesteek. Foto: André Damons
Die departement van onderwys in Gauteng het die dood van ’n vyfde leerling vandeesweek bevestig nadat ’n hoërskoolleerling Vrydag buite sy skool doodgesteek is.
’n Gr. 12-leerling van Fochville Secondary het na bewering ’n gr. 8-leerling van Thutokitso Secondary aangeval, luidens ’n verklaring wat Saterdag uitgereik is.
Beraders van die departement sal Maandag albei skole besoek.
Dit is hartseer dat dit ons tot die vyfde dood in ’n week bring . . . onbegryplik eintlik. Die polisie ondersoek die omstandighede van die voorval.
“Dit is hartseer dat dit ons tot die vyfde dood in ’n week bring . . . onbegryplik eintlik. Die polisie ondersoek die omstandighede van die voorval.”
Panyaza Lesufi, Gautengse LUR vir onderwys, het Vrydag sy skok en kommer uitgespreek oor die aantal sterftes en besering in die provinsie se skole wat sedert die begin van die jaar aangemeld is.
“Die akademiese jaar van 2020 het op ’n slegte noot begin en ek doen ’n beroep op godsdiensleiers in ons gemeenskappe om saam om goddelike ingryping te bid,” het hy gesê.
Meer oor: Panyaza Lesufi | Skole | Gauteng